На основу чл. 55. став 1. тачка 2, 57. и 60. Закона о јавним набавкама („Службени гласник РС”, број 124/2012, 14/2015 и 68/2015) Агенција за осигурање и финансирање извоза Републике Србије а.д. Ужице објављује:

**ПОЗИВ ЗА ПОДНОШЕЊЕ ПОНУДА**

**Назив наручиоца:** Агенција за осигурање и финансирање извоза Републике Србије а.д. Ужице

**Адреса наручиоца**: 31000 Ужице, Улица Љуба Стојановића бр. 5

**Интернет страница наручиоца**: www.aofi.rs

**Врста поступка јавне набавке**: отворени поступак

**Опис предмета јавне набавке**: Предмет ЈН бр. 10/2018 су услуге – набавка консултантских услуга за израду анализе утицаја на пословање (BIA - Business Impact Analysis)

**Ознака из општег речника набавки** : 72224100 – услуге планирања имплементације система

**Критеријум за доделу уговора**: "најнижа понуђена цена"

**Начин преузимања конкурсне документације односно интернет адреса на којој је конкурсна документација доступна**: Сви заинтересовани понуђачи могу бесплатно преузети конкурсну документацију на Порталу јавних набавки www.portal.ujn.gov.rs и на интернет страници наручиоца www.aofi.rs.

**Начин подношења понуда и рок за подношење понуда**:

Благовременим ће се сматрати све понуде које стигну на адресу наручиоца последњег дана наведеног рока до 11,00 часова, односно до 09. јануара 2019. године до 11,00 часова.

Понуде са свим доказима се подносе на адресу наручиоца: 11000 Београд, Савска бр. 25 / III спрат, у запечаћеној коверти, са назнаком на омотници ПОНУДА - НАБАВКА Бр. 10/2018 - набавка консултантских услуга, НЕ ОТВАРАТИ. На полеђини коверте обавезно навести назив, адресу и број телефона понуђача. Понуда се доставља на српском језику са ценама израженим у динарима.

**Начин, место и време отварања понуда**: Јавно отварање понуда обавиће се комисијски, дана 09. јануара 2019. године у 11:30 часова у просторијама наручиоца. Представници понуђача који учествују у поступку јавног отварања морају пре почетка отварања предати комисији за јавну набавку писaно пуномоћје (овлашћење) издато на меморандуму понуђача, оверено печатом и потписом овлашћеног лица.

**Рок за доношење одлуке о додели уговора**: одлуку о додели уговора наручилац ће донети сходно члану 108. став 2. ЗЈН у року од 25 дана од дана отварања понуда

**Контакт**: srdja.kovacevic@aofi.rs